**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2018. до 31.12.2018.

Ниш, 05.02.2019.година

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоупрвае: Град Ниш

Контакт подаци**:** Град Ниш, Градска управа Града, Секретаријат за имовинско-правне послове , улица Николе Пашића број 24, тел.018/504-444

**II** **СПИСАК ПРЕДУЗЕЋА У ЧИЈИ ЈЕ ОСНИВАЧ ЈЕДИНИЦЕ ЛОКАЛНЕ САМОУПРАВЕ:**

1. Јавно предузеће за стамбене услуге ''Нишстан'' Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

Назив предузећа: Јавно предузеће за стамбене услуге ''Нишстан'' Ниш

Седиште: Ниш

Претежна делатност: кровни радови

Матични број: 07379625

Програм пословања Јавног предузећа за стамбене услуге ''Нишстан'' Ниш за 2018. годину усвојен на седници Скупштине Града Ниша дана 27.12.2017.године и Програм о изменамаПрограмa пословања ЈП за стамбене услуге "Нишстан" Ниш за 2018. годину усвојен на седници Скупштине Града Ниша дана 17.12.2018.године.

Остварени приходи до 31.12.2018.године износе 184.574.000,00 динара. Највећи део прихода односи се на приходе од хитних интервенција на стамбеном и пословном простору Града Ниша. Мањи део прихода, односи се на приходе од ситних инвестиција према Стамбеним заједницама и трећим лицима .

Остварени расходи до 31.12.2018.године износе 198.292.000,00 динара. Расходи се односе на зараде радника, набавку материјала и режијске трошкове као и трошкове отпремнина и других давања везано за одлазак радника у пензију.Такође се као расход јавља и накнада ЈКП''Обједињена наплата'' везано за услуге овог предузећа по обједињеним месечним рачунима за комуналне трошкове према грађанима, а знатан део расхода је евидентиран по основу индиректног отписа по утужењима.

На основу укупних прихода и расхода, на дан 31.12.2018.године исказан је негативан финансијски резултат у износу од 13.718.000,00 динара.

Планирани трошкови за зараде радника у оквиру су планираних трошкова.

На дан 30.09.2018.године број запослених износио је 161 радник од чега 142 на неодређено време и 9 на одређено време, док су 4 радника имала мировање радног стажа.

На дан 31.12.2018. године број радника је 160, од чега 4 радника имају мировање радног стажа, 136 радника је на неодређено време, 20 радника је на одређено време, што је на нивоу планираног броја запослених .

Цене услуга од месеца маја 2017.године повећане су за 5%. Корекција цена у извештајном периоду није рађена.

Отпремнине за одлазак у пензију износе 1.108.882 динара, што је 101 %. од планираних 1.100.000 динара.

Планирана средства по основу хуманитарног давања су 32.000,00 динара, a реализације износи 40.000,00 динара. Средства по овом основу су додељена на основу одлука Надзорног одбора.

Трошкови рекламе планирани су на 800.000,00 динара, а њихова реализација у посматраном периоду је износила 475.950,00 динара.

**IV ЗАКЉУЧНА РАЗМАТРАЊА И НАПОМЕНЕ**

Пословање предузећа је у границама планираног. Основна делатност је она која доноси највише прихода. Предузеће је поштовало динамику исплате зараде, ниво зарада као и број запослених у односу на Програм пословања.

Уштеде које се спроводе на свим нивоима дају ефекте у циљу ублажавања тешке финансијске ситуације како у предузећу тако и међу клијентима. Уштеде се спроводе у делу селектованих и строго контролисаних набавки материјала, горива и опреме, а и у смањењу режијских трошкова. Како се ради о предузећу услужне делатности, захватање трошкова зарада је велико, али је у току смањење броја запослених у јавном сектору, тако да се ефекти оваквих мера већ манифестују преко ограничења код уговарања нових инвестиција, јер нема довољног броја радника, или нема одређеног профила радника.

На основу комплетног ангажовања до 31.12.2018.године везано за максималне уштеде у пословању, уз велико ограничење у остварењу прихода из пословања , као и имајући у виду нове законске прописе у области одржавања где велики број зграда отказује уговоре о одржавању, предузеће је било ликвидно без блокада текућег рачуна.Пореске обавезе као и обавезе према добављачима редовно се измирују.Предузеће је као и у предходном периодима користило дозвољено прекорачење по текућем рачуну према тренутним потребама.

При изради Извештаја о реализацији годишњег програма пословања ЈП''Нишстан'' за период 01.01.-31.12.2018.године , нису постојали комплетни подаци везани за попис како у оквиру предузећа тако и од стране ЈКП''Обједињена наплата'' у делу који се односи на ЈП''Нишстан'', тако да ЈП''Нишста'' није могао реално да прикаже резултате. Коначан извештај ће уследити у законском року при предаји финансијских образаца код Агенције за привредни регистар уз предходно мишљење овлашћеног ревизора.

Број: 169-14/2019-03

У Нишу, 21.02.2019. године

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**